Diari Oficial de la Generalitat Valenciana


Sumari del DOGV 3649, del 21-12-1999 (1999/10686)

RESOLUCIÓ de 16 de novembre de 1999, de la Direcció General de Promoció Cultural i Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat expedient de delimitació de l'entorn de protecció i de determinació de la normativa de protecció del Castell dels Alcalans a Monserrat (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10914


Data del document
:   16-11-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Montserrat
    * patrimoni arquitectònic
    * protecció del patrimoni
    * ben cultural

RESOLUCIÓ de 16 de novembre de 1999, de la Direcció General de Promoció Cultural i Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat expedient de delimitació de l'entorn de protecció i de determinació de la normativa de protecció del Castell dels Alcalans a Monserrat (València). [1999/M10111]
  
La disposició addicional primera de la Llei 4/1998, d'11 de juny, de la Generalitat Valenciana, del Patrimoni Cultural Valencià, considera béns d'interés cultural aquells declarats de conformitat amb la Llei 16/1985, de 25 de juny, del Patrimoni Històric Espanyol. En virtut de la dita disposició addicional i de la disposició addicional segona de la citada Llei del Patrimoni Històric Espanyol, el Castell d'Alcalans, siti a Monserrat (València) constituïx per ministeri directe de la llei un bé d'interés cultural amb la categoria de monument.
  
Vist l'informe del Servei del Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'este monument i de determinació de la normativa de protecció que ha de regir-lo.
  
Atés el que disposa la disposició transitòria primera, apartat 2, de la Llei 4/1998, de la Generalitat Valenciana, d'11 de juny, del Patrimoni Cultural Valencià sobre adaptació de les declaracions ja produïdes als requisits i mencions que s'exigixen en la nova normativa autonòmica, així com els seus articles 27 i 28, he resolt:
  
Primer
  
Incoar expedient de delimitació de l'entorn de protecció del Castell d'Alcalans a Monserrat (València), així com de determinació de les normes de protecció aplicables a aquest.
  
Els annexos que s'adjunten a la present resolució delimiten gràficament i literalment l'entorn de protecció i establixen les normes de protecció que han de regir-lo.
  
Segon
  
Seguir amb la tramitació de l'expedient d'acord amb les disposicions vigents.
  
Tercer
  
Donar trasllat d'esta resolució als alcaldes presidents de Monserrat i de Real de Montroi i fer-los saber que, de conformitat amb el que establix l'article 35, en relació amb el 27.4 de la Llei del Patrimoni Cultural Valencià, qualssevol actuacions en esta zona hauran de ser autoritzades per la Direcció General de Promoció Cultural i Patrimoni Artístic sempre amb caràcter previ a la seua execució, i abans de l'aprovació d'atorgament de llicència municipal en el cas que esta siga preceptiva, havent de notificar, a més a més, l'ajuntament a este centre directiu simultàniament a la notificació a l'interessat les llicències urbanístiques i d'activitat que afecten el monument o el seu entorn de conformitat amb allò que s'ha preceptuat en l'article 36.4 de la Llei del Patrimoni Cultural Valencià.
  
Quart
  
La incoació del present expedient de delimitació comporta la suspensió del tràmit ordinari d'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'entorn que ara es delimita en els termes referits en el punt anterior. Pel que fa a les ja atorgades, hauran de sotmetre's preceptivament a la consideració d'este centre directiu amb vista a verificar la seua compatibilitat patrimonial en el termini de dos mesos, comptats des de la publicació de la present resolució i es podran suspendre en la mesura que es revelen incompatibles o contradictòries amb les normes de protecció que figuren en els annexos, de conformitat amb allò que s'ha disposat en l'article 33 de la Llei del Patrimoni Cultural Valencià.
  
Cinqué
  
Que la present resolució es publique en el Diari Oficial de la Generalitat Valenciana i en el Boletín Oficial del Estado i es comunique al Registre General de Béns d'Interés Cultural, dependent de l'administració de l'Estat per a la seua anotació preventiva.
  
El que es fa públic als efectes oportuns.
  
València, 16 de novembre de 1999.- La directora general de Promoció Cultural i Patrimoni Artístic: Consuelo Císcar Casabán.
  
ANNEX I
  
1. Justificació de la delimitació proposada.
  
La delimitació s'establix en funció dels següents criteris:
  
- Topogràfics i paisatgístics, amb la inclusió del turó en què es troba situat el castell i els camins més pròxims des d'on és possible la seua contemplació.
  
- Arqueològics, incorporant les vessants al voltant del castell basant-se en la previsible successió d'assentaments de població previs o lligats al castell.
  
- Juridicoadministratius, establint límits que en faciliten la definició.
  
2.Delimitació de l'entorn
  
Origen: punt A, vèrtex sud del terme municipal de Monserrat, al costat del riu Magre.
  
Sentit: antihorari.
  
Línia delimitadora: des de l'origen, la línia es dirigix cap a nord-est fins al cim de la muntanya de cota 199,20 metres que es troba a l'est del castell. Des d'esta muntanya travessa el barranc dels Ofegats en direcció nord-oest fins al cim de la muntanya, de cota 195,00 metres, que afronta amb el barranc. Seguidament gira a sud-oest per a incorporar el camí de la canyada del Tejedor, que es troba al nord del turó on s'assenta el castell fins al seu final continuant perpendicularment a ell fins a la seua intersecció amb la carretera C-3322. Recorre el límit oest de la carretera fins a la seu trobada amb la prolongació de la recta formada per la unió del vèrtex sud del terme amb el cim de cota 199,20 m abans mencionada, per la qual continua fins a l'origen punt A.
  
ANNEX II
  
Normativa de protecció del monument i el seu entorn.
  
Monument:
  
Article 1. S'atindrà a allò que s'ha disposat en la secció segona, Règim dels béns immobles d'interés cultural, del capítol III, títol II de la Llei 4/1998 d'11 de juny, de la Generalitat Valenciana del Patrimoni Cultural Valencià (DOGV de 18.06.1998) aplicable a la categoria de monument.
  
Article 2. Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució dels dits fins. L'autorització particularitzada d'ús es regirà segons allò que s'ha disposat per l'article 35 de la Llei del Patrimoni Cultural Valencià.
  
Entorn de protecció:
  
Article 3. A fi de preservar el paisatge històric del castell no s'autoritzarà cap edificació per a qualsevol ús, quedant expressament prohibits els moviments de terres i excavacions, que no es realitzen de conformitat amb l'article següent, senyalitzacions de tipus publicitari, tala d'arbres -sense autorització expressa de l'organisme competent en matèria de medi ambient i de la Conselleria de Cultura, Educació i Ciència- i abocament de residus.
  
S'haurà de fomentar la repoblació forestal amb varietats autòctones.
  
Article 4. Les actuacions arqueològiques hauran de ser autoritzades per la Conselleria de Cultura, Educació i Ciència, d'acord amb l'article 60 de la Llei del Patrimoni Cultural Valencià.
  
Article 5. Allò no regulat per la present normativa es necessitarà en l'autorització de la Conselleria de Cultura, Educació i Ciència - preceptiva- a tenor de l'article 35 de la Llei del Patrimoni Cultural Valencià per a qualsevol intervenció fins i tot les regulades pels articles anteriors; la dita autorització haurà de tindre en compte els criteris establits en l'article 39.3 de la mateixa llei.
  
ANNEX III
  
Delimitació gràfica.